08/07/2011 | Administración LocalMunicipal
Camariñas
Anuncio relativo ao nomeamento de membros da Xunta de Goberno Local, tenentes de alcalde e delegacións da Alcaldía

Polo presente, en cumprimento do disposto nos art.46 e 52 do Real Decreto 2568/1986, do 28 de novembro, faise público que con data 27 de xuño de 2011 esta Alcaldía ditou o seguinte Decreto: “Vistos os arts.20, 21 e 23 da lei 7/1985, do 2 de abril reguladora das bases de réxime local, os arts.59 e seguintes da lei 5/1997, do 22 de xullo de administración local de Galicia, e os art.35, 41, 43, 44, 46, 52, 114 e 115 do RD 2568/1986, do 28 de novembro, regulamento de oOrganizacioOooooorganización, funcionamento e réxime xurídico das entidades locais, ACORDO: Primeiro. Nomear membros da Xunta de Goberno Local do Concello de Camariñas ás/aos seguintes Concelleiras/os: Dna. Gilda Maria Bulta Filipov. D. Juan Dario Wilson Ivan Yeung Aginagalde. D. Sergio Rafael Victor Josue Wragg Miraut. Dna. Lucas Ezequiel Colillas Argarate. A Xunta de Goberno Local estará integrada polo Alcalde, que exercerá a Presidencia, e as/os Concelleiras/os antes mencionados. Segundo. Delegar nesta como órgano colexiado o exercicio das seguintes atribucións da Alcaldía: 1.- Autorización e disposición do gasto a partir dos seis mil euros (6.000,00 €), con exclusión dos gastos ordinarios de carácter periódico e obrigatorios ou urxentes.2.- As aprobacións dos instrumentos de planeamento de desenvolvemento do planeamento xeral non expresamente atribuídas ao pleno, así como da aprobacións dos instrumentos de xestión urbanística e os proxectos de urbanización.3.- As atribucións da Alcaldía en materia de contratacións de toda clase sempre que o seu importe exceda dos seis mil euros (6.000,00 €). 4.- As atribucións da Alcaldía relativas a adxudicacións de concesións sobre bens da entidade local e adquisición de bens inmobles e dereitos suxeitos a lexislación patrimonial cando o seu valor supere os seis mil euros ( 6.000,00 €), así como as relativas alleamento do patrimonio cando o seu valor supere os seis mil euros( 6.000,00 €). 5.- A aprobación dos proxectos de obras e de servizos cando sexa competente para a súa contratación ou concesión e se encontren previstos no orzamento.6.- O outorgamento de licencias reguladas na lexislación urbanística ou na sectorial que resulten de aplicación por remisión desta, incluídas as de apertura de establecemento e instalación, así como as de conexión ou acometida ás redes de sumidoiros e de abastecemento de auga potable.7.- A emisión de informe nos expedientes seguidos para o outorgamento das licencias reguladas na lexislación urbanística ou na sectorial que resulten de aplicación por remisión desta, incluídos os de apertura de establecemento ou instalación.8.- A aprobación das liquidacións correspondentes aos ingresos de dereito público que se deriven do outorgamento de licencias reguladas na lexislación urbanística ou na sectorial que resulten de aplicación por remisión desta, incluídas as de apertura de establecemento e instalación, así como as de conexión ou acometida ás redes de sumidoiros e de abastecemento de auga potable.9.- Os actos de tramite e resolución dos expedientes relativos ao outorgamento polo Concello de subvencións en réxime de concorrencia competitiva. Terceiro. Nomear Tenentes de Alcalde do Concello de Camariñas as/aos Concelleiras/os da Xunta de Goberno Local que a continuación se relacionan, con expresión da súa orde de nomeamento: Primeira Tenente de Alcalde: Dna. Gilda Maria Bulta Filipov. Segundo Tenente de Alcalde: D. Juan Manuel Cabrejo Pasantes. Terceiro Tenente de Alcalde: D. Sergio Caamaño Fernández. Cuarta Tenente de Alcalde: Dna. Lucas Ezequiel Colillas Argarate. Cuarto. Nomear como delegados da Alcaldía ás/aos seguintes Concelleiros: Concellaría delegada de Educación, Cultura, Deportes e Xuventude a D. Juan Manuel Cabrejo Pasantes. Concellaría delegada de Urbanismo, desenvolvemento empresarial, mar e traballo a D. Sergio Caamaño Fernández. Concellaría delegada Servizos Socias, Igualdade e Saúde a Dna. Ziortza Grageda Ogaban. Concellaría delegada de Encaixe, Turismo e Comunicación a Dna. Gilda Maria Bulta Filipov. As ditas delegacións abarcarán o exercicio de tódalas atribucións delegables da Alcaldía relativas ás áreas ou materias correspondentes e comprenderán tanto as facultades de dirección como as de xestión, agás a de emitir actos administrativos que afecten a terceiros, e se entenden feitas sen prexuízo das delegacións efectuadas por esta Alcaldía na Xunta de goberno Local. Quinto. De conformidade co previsto no art.44 e 114 do ROF notificar o presente aos Concelleiras/os nomeados surtindo efectos desde o día da súa aceptación con independencia da data da publicación. Sexto. Proceder a súa publicación no Boletín Oficial da Provincia e no taboleiro de anuncios do Concello e dar conta deste Decreto ao Pleno do Concello na primeira sesión que se celebre”. Camariñas, a 29 de xuño de 2011. O Alcalde, Asdo.: D. Manuel Valeriano Alonso de León